Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: 1. § A kereskedelemrõl szóló 2005. évi CLXIV. törvény
Paragraph Index: 375

31. Az EU delegációjának aggodalmára – amelyben a Közlekedési Minisztériumnak a „közérdek” meghatározásával kapcsolatos szabadságát vetette fel – válaszolva az USA delegációja elmondta, hogy a nyitott égbolt légiközlekedési kapcsolatok esetében a Közlekedési Minisztérium közérdekûnek találta a közös üzemeltetési megállapodásokat, és rövid eljárási idõn belül kiadta az engedélyeket. Az USA delegációja jelezte, hogy a kizárólag a felek légitársaságait érintõ közös üzemeltetés vagy teljes légi jármû és személyzet rendelkezésre bocsátása esetén, amennyiben a Közlekedési Minisztérium nem találkozik szokatlan – nemzetbiztonsági, biztonsági vagy bûnügyi kérdéseket felvetõ – körülményekkel, a közérdek vizsgálatát a fent felsorolt elemekre összpontosítja. Továbbá, szokatlan körülmények fennállása esetén az Egyesült Államok haladéktalanul értesítené a másik felet.

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes